เนื้องอกรังไข่คืออะไร
เนื้องอกรังไข่ ซึ่งมี 2 ประเภท คือ เนื้องอกชนิดที่ไม่ร้ายแรงซึ่งไม่ใช่ชนิดเดียวกับมะเร็ง กับชนิดร้ายแรงที่เป็นชนิดเดียวกับมะเร็ง โดยมากเนื้องอกแต่ละชนิดจะมีลักษณะเฉพาะที่แพทย์สามารถระบุได้ว่าเป็นเนื้องอกชนิดใด อาทิ Dermoid Cyst หรือ ถุงน้ำเดอร์มอยด์ ซึ่งภายในถุงน้ำมักจะมีน้ำ ไขมัน เส้นผม รวมทั้งกระดูกและฟัน ตรวจพบได้ด้วยการเอกซเรย์หรืออัลตราซาวด์ ส่วนเนื้องอกชนิดที่เป็นมะเร็งบางชนิด จะมีการสร้างสารเคมีที่ตรวจพบว่ามีปริมาณสูง มากๆ ในกระแสเลือดได้ เช่น สาร CA 125 ก็ทำให้แพทย์สามารถคาดการณ์ล่วงหน้าถึงโอกาสที่จะทำให้เป็นมะเร็งได้ในระดับหนึ่ง แต่ยังต้องอาศัยการตรวจเพิ่มเติมเพื่อการวินิจฉัย
ถุงน้ำที่มีลักษณะคล้ายเนื้องอก คือ ถุงน้ำอันเกิดจากเยื่อบุโพรงมดลูกที่เจริญผิดที่ เกิดขึ้นที่รังไข่เมื่อมีรอบเดือน โดยเยื่อบุโพรงมดลูกที่เกาะอยู่ที่รังไข่จะทำให้รังไข่อักเสบกลายเป็นถุงน้ำที่มีของเหลวภายในคล้ายเลือดเก่า สีข้น คล้ายช็อกโกแลต ทำให้เรียกกันว่า ช็อกโกแลตซีสต์
นรีเวชวิทยา (นรีเวชวิทยา) - Gynecology